Puente de las Américas

Puente de las Américas () je cestný most v Paname, ktorý prekonáva Panamský prieplav v mieste jeho vyústenia do Tichého oceánu. Stojí na mieste skoršej kompy a spojuje lokality Balboa (ležiaca v tesnej blízkosti hlavného mesta Ciudad de Panamá) a distrikt Arraiján na protiľahlej strane. Jeho význam presahuje lokálne meradlo, pretože spája pevninu Strednej a Južnej Ameriky umelo prerušenú práve prieplavom. Výstavba začala v roku 1958, do prevádzky bol uvedený 12. októbra 1962.  
Od svojho uvedenia do prevádzky v roku 1962 až do roku 2004, kedy bol otvorený most Puente Centenario, bol Puente de las Américas jediným pevným mostom cez Panamský prieplav. 

Ide o oblúkový most dlhý 1 669 metrov, vozovka je vo výške 118 metrov nad morskou hladinou. Rozpätie oblúka uprostred mosta je . Pri výstavbe sa použilo až 17 000 ton ocele. Stavbu financovali Spojené štáty americké, cena bola 20 miliónov amerických dolárov. V súčasnosti sa vyťaženosť mosta pohybuje okolo hodnoty 34 000 vozidiel za deň.

Referencie

Iné projekty

Zdroj 
 

Mosty v Paname
Oblúkové mosty
Oceľové mosty
Trámové mosty